cyanic-selkie/wikianc huggingface dataset:
Astrid, fru Ferner
Astrid Maud Ingeborg Ferner, prinsesse av Norge, (født 12. februar 1932) er kong Olav V og kronprinsesse Märthas andre datter, og kong Harald Vs søster. De første årene av kong Olavs regjeringstid bisto prinsesse Astrid sin far med representasjonsoppgaver og var landets førstedame. Prinsessen giftet seg 12. januar 1961 med Johan Martin Ferner, og forble gift med ham frem til hans død 24. januar 2015. Hun er bosatt i Oslo. Prinsessen utfører fremdeles offisielle representasjonsoppdrag, senest i 2023.
Biografi
Prinsesse Astrid ble født den 12. februar 1932 på Solbakken ved Skøyen i Oslo som daværende kronprins Olav og kronprinsesse Märthas andre barn. Hun tok examen artium ved Nissens Pikeskole i 1950.
Prinsesse Astrid giftet seg 12. januar 1961 med Johan Martin Ferner. Dette førte til en polarisert offentlig debatt i årene 1960 og 1961, ettersom Ferner var skilt. Gjengifte var den gang kontroversielt i Den norske kirke, siden den daværende og fortsatt gjeldende hovedtolkningen av Det nye testamente uttrykte et forbud mot dette. Paret forble gift frem til Johan Martin døde 24. januar 2015.
De første årene etter at kong Olav tiltrådte tronen bisto prinsesse Astrid sin far mye, og var landets førstedame. Kong Olav V var enkemann da han i 1957 tiltrådte tronen, og hans eldste datter, prinsesse Ragnhild, bodde i Brasil. Også under kong Haralds sykefravær i 2005 bistod prinsesse Astrid kongefamilien med representasjonsoppgaver.
I 2018 ble hun tildelt Holmenkollmedaljen for sin innsats for Holmenkollen og skiidrett.
Tittel
Tiltale: Prinsessen skal tiltales som prinsesse.
Prinsessens folkeregistrerte navn er Astrid Maud Ingeborg Ferner.
Tidligere tittel: Hennes Kongelige Høyhet Prinsesse Astrid av Norge
(12. februar 1932 - 12. januar 1961)
Dekorasjoner
Prinsesse Astrid er innehaver av de følgende norske og utenlandske ordener, medaljer og dekorasjoner:
Alt Empordà
Alt Empordà er et comarca i Catalonia, hvis hovedstad er Figueres.
Det grenser i nord til Vallespir og Rosselló, i øst til Middelhavet, i sør til Baix Empordà og Gironès og Pla de l'Estany, og i vest til Garrotxa.
Alt Empordà har 129 158 innbyggere og et areal på 1357,53 km².
Kommuner
Alt Empordà er delt inn i følgende 68 kommuner (municipis):
396 Aeolia
396 Aeolia er en hovedbelteasteroide og et medlem av asteroidefamilien Aeolia. Den ble oppdaga den 1. desember 1894 av Auguste Charlois fra Observatoire de Nice i Nice. Den er oppkalt etter den antikke greske regionen Aeolis eller Aeolia.
Rausjøgrenda
Rausjøgrenda ligger langs Rausjøelva fra Rausjøen ned til Børtervanna i Enebakk kommune. Grenda ligger langs den gamle «plankeveien» gjennom Østmarka, og grenda hadde flere sagbruk og egen skole. Øvresaga brukes i dag som turisthytte for Oslo og Omegn Turistforening. Også den gamle Rausjø skole fra 1913 står fortsatt. Den eies av Enebakk kommune, og leies ut blant annet som leirskole.
Deler av området brukes som beitemark, og er vurdert som et viktig kulturlandskap.
Guatemala under Sommer-OL 1988
Guatemala under Sommer-OL 1988. Seks sportsutøvere fra Guatemala deltok i to sporter, friidrett og svømming under Sommer-OL 1988 i Seoul. De vant ikke noen medaljer.
Medan
Medan er hovedstaden i provinsen Sumatera Utara (Nord-Sumatra) i Indonesia. Den er nord i provinsen og har en havneby, Belawan, og en internasjonal flyplass. Byen har (pr. 2004) 1 743 500 innbyggere; med forsteder antagelig rundt 2,5 millioner. I Indonesia er bare Jakarta og Surabaya større.
Medans offisielle grunnleggelsesdag er 1. juli 1590.
Historie
Medan begynte som Kampung Medan (kampung betyr «landsby»). Kampung Medan ble grunnlagt av Guru Patimpus omkring 1590. Kampung Medan lå i Tanah Deli (Deli-landet), og ble derfor også kalt Medan-Deli. De første innbyggere der tilhørte batakfolket. Det var ikke før kongen av Aceh, Sultan Iskandar Muda, sendte sin krigsherre Gocah Pahlawan Laksamana Khoja Bintan som sin representant i Tanah Deli at kongedømmet Deli begynte å vokse. Denne vekst tok Medan del i. Men kraftig økonomisk utvikling fant ikke sted i Medan før de nederlandske koloniherrer begynte å rydde land for å anlegge tobakksplantasjer. Medan ble da raskt et økonomisk og administrativt sentrum som skulle dominere utviklingen i hele landets vestre del.
Nederlenderne hersket over Tanah Deli siden 1658, etter at Sultan Ismail, hersker av kongedømmet Siak Sri Indrapura hadde avstått områdene Deli, Langkat og Serdang. I 1915 ble Medan hovedstad for provinsen Nord-Sumatra, og fikk bystatus i 1918.
Jan Eggum (album)
Jan Eggum er debutalbumet til Jan Eggum fra 1975.
Alta Ribagorça
Alta Ribagorça er et comarca i Catalonia, hvis hovedstad er El Pont de Suert.
Det grenser i nord til Val d'Aran, i øst til Pallars Sobirà, i sør til Pallars Jussà.
Alta Ribagorça har 4 123 innbyggere og et areal på 426,86 km².
Kommuner
Alta Ribagorça er delt inn i følgende 3 kommuner (municipis):
Historisk lingvistikk
Historisk lingvistikk, også kalt historisk språkvitenskap, språkhistorie, diakronisk språkvitenskap, diakron lingvistikk, sammenlignende lingvistikk og komparativ lingvistikk, er den gren av lingvistikken som studerer hvordan språk forandrer seg over tid. Den skiller seg fra den deskriptive og synkrone lingvistikk som studerer språk ved et gitt, bestemt tidspunkt.
Den historiske lingvistikkens fremste verktøy er analyse av historiske dokumenter og sammenligninger av interne trekk som ordforråd, orddannelser og syntaks av dagens og utdødde språk. Hensikten med denne forskningen er å kartlegge utviklingen og slektskapsforholdene mellom verdens språk og på den måten forså prinsippene bak språkutviklingen. Inndelingen av verdens språk i språkfamilier er både et av den historiske lingvistikkens fremste bidrag og et nødvendig redskap for ytterligere forskning på dette området. Det finnes et stort antall språkfamilier hvor det eksisterer konsensus eller enighet blant språkforskerne, se Liste over språkfamilier. Det finnes også et mangfold av kontroversielle hypoteser om mer fjerne slektskap mellom språkfamilier.
Kumo
Kumo (finsk: Kokemäki) er en finsk by og kommune i landskapet Satakunta. Kommunen har cirka 8 100 innbyggere og et areal på 53,34 km² hvorav 50,08 km² er vann. Kumo er en finskspråklig kommune som grenser til kommunene Vittis, Säkylä, Eura, Harjavalta, Ulvsby, Björneborg (på ett punkt) og Sastamala.
Gjennom byen flyter Kumo älv (finsk: Kokemäenjoki).
Gutten i den stripete pyjamasen
Gutten i den stripede pyjamasen er en bok skrevet av John Boyne og oversatt til norsk av Tore Aurstad. Original tittelen til boka er The Boy in the Striped Pyjamas. Boken er lagt til den andre verdenskrig og hovedpersonen heter Bruno som bor sammen med familien sin i Berlin.
En dag må familien flytte fordi faren til Bruno som er tysk offiser blir beordret til en konsentrasjonsleir i Polen. På det nye stedet møter Bruno en jødisk gutt som heter Shmuel som er like gammel som Bruno, og som bor bak et høyt piggtrådgjerde der alle sammen går i pysjamas hele dagen.
Alt Urgell
Alt Urgell er et comarca i Catalonia, hvis hovedstad er La Seu d'Urgell.
Det grenser i nord til Andorra og Pallars Sobirà, i øst til Baixa Cerdanya, i sør til Solsonès og Noguera, og i vest til Pallars Jussà.
Alt Urgell har 21 566 innbyggere og et areal på 1447,48 km².
Kommuner
Alt Urgell er delt inn i følgende 19 kommuner (municipis):
Gunnar Grendstad
Gunnar Grendstad (født 1. mai 1960 i Kristiansand) er en norsk statsviter. Han er professor ved Institutt for sammenlignende politikk ved Universitetet i Bergen.
Grendstad er utdannet med hovedfag (1990) i sammenlignende politikk på hovedoppgaven Europe by cultures: An exploration in grid/group analysis. I 1995 avla han dr.polit.-graden med avhandlingen Classifying cultures. Grendstad konsentrerte seg i sine tidligste arbeider om den såkalte anvendt på spørsmål knyttet til politisk kultur, politisk atferd, miljøvern og miljøatferd.
Han beskjeftiget seg senere med amerikansk politikk, spesielt amerikanske presidenter og presidentvalg. Sammen med Eirik Vestrheim og Hilmar Mjelde predikerte Grendstad at Barack Obama ville vinne over John McCain i 2008, at Obama ville vinne over Mitt Romney i 2012, og at den republikanske presidentkandidaten ville vinne over den demokratiske kandidaten i 2016  Endringer i de grunnleggende empiriske sammenhengene ga en «drift» i modellen slik at innen-data prediksjonene for presidentvalgene siden 1992 overskjøt det faktiske valgresultatet. Grendstad har tidligere vært leder for det flerfaglige bachelorprogrammet i USA-studier ved Universitetet i Bergen.
Pavel Rostovtsev
Rostovtsev bor i Krasnojarsk. Han har konkurrert i verdenscupen siden 1995/96-sesongen. I 2000 ble han verdensmester med det russiske stafettlaget i VM i Lahtis. Året etter vant han sprinten og jaktstarten i VM i Pokljuka. I 2001/02-sesongen kom han på andreplass i verdenscupen sammenlagt. Etter dette oppnådde han ikke like gode resultater, og vant ikke flere verdenscuprenn.
Gunnar Grendstad
Siden 2009 har han primært forsket på dommeratferd i Norges Høyesterett. Forskning på dommeratferd betyr å studere de faktorene som kan forklare avgjørelsen og dommernes voteringer og vurderinger i den enkelte sak. Faktorene som har eller kan kan ha betydning er loven og rettskildene, sakens faktum, andre egenskaper ved saken, dommernes bakgrunn, dommernes motivasjoner, og sammensetningen av dommergruppen som avgjør saken.
Grendstad arbeidet fram til 1991 ved Norsk samfunnsvitenskapelig datatjeneste (NSD) og fram til 1995 ved Norsk senter for forskning i ledelse, organisasjon og styring (LOS). I 1995 ble han ansatt ved Institutt for sammenlignende politikk. Han har hatt forskningsopphold i USA ved University of California, Berkeley, Purdue University, og University of Washington, Seattle.
Pavel Rostovtsev
Under OL 2006 var han med på å ta sølv for Russland på stafetten.
1473 Ounas
1473 Ounas er en hovedbelteasteroide og går i bane innenfor asteroidefamilien Eunomia. Den ble oppdaget 22. oktober 1938 av Yrjö Väisälä i Åbo. Asteroiden er oppkalt etter elven Ounasjoki i finsk Lappland.
.museum
.museum er et generisk toppnivådomene (gTLD) på internett, utelukkende brukt av muséer, museumsorganisasjoner, samt individuelle medlemmer av museumsbransjen, slik som disse gruppene er definert av International Council of Museums (ICOM). Sammen med J. Paul Getty Trust etablerte ICOM MuseDoma (Museum Domain Management Association), under ledelse av Cary Karp, med formål å søke ICANN om å opprette et nytt gTLD, og å drive det hvis søknaden ble innvilget.
Toppnivådomenet .museum ble lagt inn i DNS-roten 20. oktober 2001, og var det første sponsede toppnivådomenet som ble opprettet av ICANN.
I tillegg til valgbarhetskriteriene som er spesifisert i .museum's charter, så gjelder et antall navnekonvensjoner for subdomener. Utstrakt støtte for internasjonaliserte domenenavn er også innført, som beskrevet på about.museum.
Registrering behandles av akkrediterte registrarer.
Eksterne lenker
Toppdomän
Soroud-e melli
Soroud-e melli ( - Millī Surūd; ) er nasjonalsangen til Afghanistan. Den ble offisielt tatt i bruk i 2006 etter et vedtak i Loya jirga. Under det kommunistiske regimet ble en annen sang benyttet, Garam shah lā garam shah (گرم شه، لا گرم شه). Etter at det kommunistiske regimet falt, la Taliban ned forbud mot den, i likhet med all annen musikk.
Ifølge Afghanistans grunnlovs paragraf 20, skal nasjonalsangen være på Pashto, med omtale av "Gud er størst", samt navnene på folkegruppene i Afghanistan. Sangen har fem vers, hvor folkegruppene benevnes i vers to og tre. Sangen ble komponert av Babrak Wassa, med tekst av Abdul Bari Jahani.
1472 Muonio
1472 Muonio er en hovedbelteasteroide og går i bane innenfor asteroidefamilien Reginita. Den ble oppdaget 18. oktober 1938 av Yrjö Väisälä i Åbo. Asteroiden er oppkalt etter Muonioälven som er en del av grenseelven mellom Finland og Sverige.
Robert Kišerlovski
Robert Kišerlovski (født 9. august 1986 Čačak) er en kroatisk syklist. Han la opp etter 2018-sesongen.
Vincent
Vincent er et engelsk, fransk, nederlandsk, skandinavisk og slovakisk mannsnavn. Det har latinsk opprinnelse og betyr «erobre».
Robert Kišerlovski
2010
I 2010 byttet han lag til det italienske laget Liquigas-Doimo. Her fikk han muligheten i mindre ritt som Tour de San Luis, et 2.1 ritt i Argentina og det italienske rittet Giro di Sardegna. Han presterte en topp ti plassering på kuperte etapper i begge rittene. Hans første ProTour ritt for sesongen var Catalonia rundt. Han ble nummer ni på den småkuperte 4. etappen og fullførte til slutt som nummer 18 sammenlagt.
Vincent
Vincent har svensk navnedag 22. januar og finlandssvensk navnedag 3. mai.
Etymologi
Vincent er en kortform av det romerske navnet Vincentius, som var dannet av latinske vincens, «erobre».
Utbredelse
Vincent er kjent brukt i Sverige fra 1437.
Vincent er i dag et svært vanlig navn i Canada og er også mye brukt i Sveits, Spania og Malaysia. Formen Vincenzo er svært vanlig i Italia, og Bence er vanlig i Ungarn.
Kjente personer med navnet
Personene i listen er ordnet kronologisk etter fødselsår.
Freeman Dyson
Freeman John Dyson (født 15. desember 1923 i Crowthorne i Berkshire i England, død 28. februar 2020 i Princeton i New Jersey i USA) var en britiskfødt amerikansk teoretisk fysiker og matematiker kjent for arbeid innenfor kvantefeltteori, faste materialers fysikk og kjernefysisk teknologi. Dyson er kjent blant annet for å ha tenkt ut de teoretiske begrepene Dysonsfæren og Dysontreet.
Pia Kjærsgaard
Pia Merete Kjærsgaard (født 23. februar 1947 i København) er en dansk politiker (DF).
Wanna Be Startin’ Somethin’
«Wanna Be Startin' Somethin'» er en låt fra Michael Jacksons 1982 album, Thriller. Den ble gitt ut som singel i 1983. Låta var den første på albumet og den fjerde låta fra albumet som kom som singel. De tre første var «The Girl Is Mine», «Billie Jean» og «Beat It».
Pia Kjærsgaard
Hun har vært valgt til Folketinget siden 1984, først for Fremskridtspartiet, som hun ble medlem av i 1978. Etter lederstrid brøt Kjærsgaard og tre andre folketingsmedlemmer med partiet i 1995 og dannet Dansk Folkeparti med Kjærsgaard som leder. I 2012 overlot hun ledelsen i Dansk Folkeparti til Kristian Thulesen Dahl, som i sin tid var med på å grunnlegge partiet. Fra 2015 til 2019 var Kjærsgaard formann i Folketingets presidium.
Wanna Be Startin’ Somethin’
Fakta
Låta er en av fire større fra albumet som er skrevet og komponert av Jackson. Den handler om å være paranoid og er slik ganske lik Billie Jean. På denne måten er den et eksempel på Jacksons mistro til de rundt seg. Refrenget på slutten der afrikanske sangerne synger "Mama-se, mama-sa, ma-ma-coo-sa" har gjort låten kjent. Dette er tatt fra den kamerunske musikeren Manu Dibangos låt, «Soul Makossa» Sangen er den lengste på Thriller-albumet med sine 6 minutter og 3 sekunder. Den ble en del av Jacksons hittrend og la seg på 5.-plass på både Pop- og R&B-lista.
Eksterne lenker
Teksten
Freeman Dyson
Bakgrunn
Freeman Dyson var sønn av Mildred Lucy (Atkey) og av den engelske komponisten George Dyson, som senere ble adlet. Han studerte matematikk i Cambridge blant annet for Godfrey Harold Hardy, der han tok bakkalaureat i 1945. Under andre verdenskrig var han analytiker for den britiske Bomber Command.
Forsker
Etter krigen tok han etterhvert doktorgrad ved University of Cornell i USA, og ble research fellow ved University of Birmingham i England.
Dyson arbeidet særlig med kvantefeltteori, faststofffysikk og atomvitenskap. Han er kjent blant annet for å ha tenkt ut de teoretiske begrepene Dysonsfæren og Dysontreet. Han undersøkte også spørsmålet om gravitoner prinsipielltset kan la seg observere.
Dyson var en aktiv kristen, motstander av nasjonalisme og tilhenger av kjernefysisk nedrustning og internasjonalt samarbeid. Dyson var også medlem av board of sponsors for Bulletin of the Atomic Scientists. En del av hans tenkning har fått ut over det fysiske fagfelt og inn i filosofien.
Han uttalte seg om global oppvarming, som han mente skyldes menneskelig aktivitet, forbrenning av fossile brennstoffer, men ga uttrykk for at datamodellene som blir brukt for å simulere klimaskiftet ikke er tilstrekkelig gode.
Freeman Dyson er far til journalisten Esther Dyson og vitenskapsteoretikeren George Dyson. Begge er fra hans ekteskap (1950 til skilsmisse 1958) med matematikeren Verena Huber-Dyson (1923–2016).
Christianskirken (Skien)
Christianskirken (Christians Kirke) var en kirke på Bjørneskjær i Skien (Scheen), oppkalt etter den dansk-norske konge.
Historie
Det tok over seks år å få bygget kirken. En fordobling av den antatte byggesummen, gjorde at mange av byens borgere var bekymret for at de aldri skulle komme til å få et nytt kirkebygg. Det ble derfor satt en stor innsamlingsaksjon i gang for å redde økonomien.
Bygning og inventar
Kirken var bygget som en korskirke med et massivt tårn som midtparti. Den hadde ikke spir, men derimot en tårnhatt kronet av et kors, og sitteplasser til 1176 besøkende. I kirkeskipet lå en rad av pulpiturer som alle vendte mot alter og prekestol. Der fantes vakre vinduer og hvite gardiner med røde frynser og dusker. Foran galleriene sås et gitterverk. Alter, alterbilde, prekestol og orgel var plassert over hverandre. Alterbildet, innkjøpt fra et tysk fyrstelig kabinett, var et maleri forestillende Kristi nedleggelse i graven. Bildet er en kopi av et maleri av Michelangelo Merisi da Caravaggio, hvis original nå henger i den pavelige malerisamling i Roma. Kopien befinner seg i dag i Skien kirke.
På veggene fantes et maleri av Skien i brann og Skien gjenoppbygget. Der var også to våpenskjold, hvorav det ene med kongens monogram og det andre med byens våpen.
Brann
I 1886 brøt det igjen brann ut i byen, og kirken sto ikke til å redde. Døpefonten, laget av billedhuggeren Ole Henriksen ble dog sammen med de hellige kar, brakt i sikkerhet. Det ble også de to forgylte trefigurene Troen og Haabet – fremstillet av billedskjærer Jacob Christian Holler – sammen med det tidligere omtalte alterbilde.
Presten Gustav Adolph Lammers var sterkt knyttet til Christianskirken i det gamle Skien. Ibsen, som brukte Lammers som rollemodell for Brand fikk stadfestet sin dåp i selvsamme kirke.
De to allegoriske trefigurene, ble i 2014 utlånt fra Telemark Museums kirkesamlinger, til Skien kirke. Her ble de midlertidig oppstillet på hver side av alteret.
397 Vienna
397 Vienna er en hovedbelteasteroide. Den ble oppdaga den 19. desember 1894 av Auguste Charlois fra Observatoire de Nice i Nice. Vienna er det moderne latinske navnet på Wien.
Trigger (musikk)
En trigger, også noen ganger kalt kontaktmikrofon eller triggermikrofon, er en sensor enten inne i en elektronisk tromme eller festet til en akustisk tromme, for å sende et signal til en trommemodul som spiller av en lydfil (som som regel representerer trommen signalet kommer fra) hver gang trommestikken eller pedalen møter trommer. På akustiske trommesett sees dette som regel på som erstatning for mikrofoner, ved liveshow eller studiobruk. Det finnes flere grunner for å bruke triggere. En av dem kan være at ved bruk av blastbeats så kan lyden av en akustisk basstromme ved raske gjentatte slag oppfattes som en serie buldring istedenfor rene slag. Ved å bruke triggere kan man som regel høre hvert slag, selv om det avhenger av hvilken lyd modulen spiller av.
Hvordan det virker
En triggermikrofon festes på en tromme (dersom dette er et elektrisk trommesett, er det allerede trigger inne i trommen), som berører skinnet på trommen. Når trommestikken eller pedalen treffer trommeskinnet, og det vibrerer, sendes et signal fra triggeren til en trommemodul. Når trommemodulen mottar signalet, sender den en forvalgt lyd til eventuelle miksebord, som en vanlig mikrofon, så det publikum hører er en forhåndslaget lyd, som blir aktivert av berøring av trommeskinnet (derav navnet «trigger»). Basstrommen er den vanligste trommen å bruke triggere på, men det hender at artister bruker de på hele settet, som regel unntatt cymbaler og hi-hater.
Fordeler
En klar fordel, som nevnt tidligere i artikkelen, er at det er mulig å spille raske gjentatte slag med klarhet. Alle slagene får likt volum, så det spiller liten rolle hvor hardt man spiller. Trommeslageren kan spare tid, siden han som regel slipper å stemme trommene, og å mikke de opp.
Ulemper
Fordi alle slagene får likt volum (gjelder ikke for elektriske trommesett) får man mindre mulighet for dynamisk spilling. Utstyret koster som regel også en god sum penger, spesielt hvis man skal ha «sikkert» utstyr; jo dyrere de er, jo mindre sjanse er det for at triggermikrofonen, misoppfatter slag (for eksempel, trommeslageren slår et slag, og modulen spiller av flere, eller ingen). Mange fans ser på triggere som juksing, fordi det ikke spiller noen rolle hvor hardt artisten slår.
Andre bruksområder
Triggerpads (omtrent det samme som de som brukes i elektroniske trommesett) kan brukes til opplæring og trening. Mike Portnoy, trommeslageren i Dream Theater har en slik triggerpad som han bruker for å telle opp slagene i starten før en sang (istedenfor på hi-haten eller andre komponenter av settet). Resten av bandmedlemmene og crewet hører opptellingen, og vet når sangen begynner.
Vita Pavlysj
Viktorija Anatolivna Pavlysj (ukrainsk: Вікторія Анатопіївна Павпиш; født 15. januar 1969 i Kharkov) er en tidligere ukrainsk kulestøter.
I VM i 2001 og VM i 2003 tok hun bronsemedaljer i kulestøt. Pavlysj mistet imidlertid gullmedaljen hun vant i i VM innendørs i 1999 etter å ha testet positivt for stanozolol. I 2004 vant hun det samme mesterskapet, men ble atter en gang tatt for doping. Denne gangen ble hun utestengt på livstid. Hun har en personlig rekord på 21,69 meter fra Budapest 20. august 1998.
Gastric bypass
Gastrisk bypass er den mest anvendte operasjonen mot sykelig overvekt, og gjøres ved at en større del av magesekken kobles ut (sjaltes ut, bypass), men fjernes ikke fra kroppen. På denne måten reduseres magesekkens volum med om lag 95 prosent fra 0.6-1 liter til om lag 30–50 milliliter.
Pasienten må få tilskudd av vitaminer og mineraler hver dag etter operasjonen. Operasjonen er vanlig å utføre ved kikkhullskirurgi eller laparoskopi. Det gir på kort sikt mindre alvorlige komplikasjoner, mindre smerte samt raskere rekonvalesens.
Kjulo
Kjulo (finsk: Köyliö) er en tidligere kommune i landskapet Satakunta i Finland. Ved utgangen av februar 2015 hadde kommunen 2,640 innbyggere og et areal på 259,3 km² hvorav 13,22 km² er vann. Kjulo var en finskspråklig kommune som grenset til kommunene Eura, Vittis, Kumo og Säkylä.
1. januar 2016 ble Kjulo slått sammen med Säkylä.
Slaget ved Nassau
Slaget ved Nassau (2.–3. mars 1776) var en aksjon til sjøs og amfibisk angrep utført av amerikanske styrker mot det britisk–okkuperte Nassau på Bahamas under den amerikanske uavhengighetskrigen. Den er regnet som den første ekspedisjonen, en av de første trefningene til United States Navy og den første aksjonen til den nylig opprettede kontinentale marine, forgjengeren til United States Marine Corps.
Under kommandoen til flåtekaptein eller kommodor Esek Hopkins fra Rhode Island, samlet en styrke på fire skip, inkludert Hornet, Alfred og Wasp, seg nær Great Abaco Island, nord for øya New Providence den 1. mars 1776. Styrken erobret to slupper eid av lojalister og presset deres eiere til å fungere som styrmenn.
2. mars nærmet styrken seg Nassau og sendte i land en avdeling på 230 kontinentale marinejegere og 50 sjømenn under ledelsen til kaptein Samuel Nicholas. Styrken erobret Fort Montague i nærheten, men ble slått tilbake i sitt angrep på Fort Nassau.
Den 3. mars ble det igjen forsøkt en landgang, og denne gang tok styrken Nassau uten kamp. De erobret et betydelig lager på 103 kanoner, bombekastere og annet våpenutstyr. Mye av det verdifulle kruttlageret som var målet for angrepet hadde blitt evakuert etter at det første angrepet slo feil den 2. mars.
Flåten satte kursen for Block Island Channel utenfor Newport, Rhode Island med Montfort Browne, viseguvernør i Bahamas, som fange. Browne ble senere utvekslet med den amerikanske generalen William Alexander.
Til minne om slaget har to amerikanske marineskip blitt gitt navnet USS «Nassau».
Bjørn Tore Kjølholt
Bjørn Tore Kjølholt (født 20. juni 1972 i Hvaler) er en norsk blogger, organisasjonsarbeider, foredragsholder og lokalpolitiker (MDG). Han har deltatt og vunnet to forskjellige realityserier (som den første i Norge). Først gang var i 2003, da han vant Farmen, og andre gangen i 2013 da han vant Robinsonekspedisjonen.
Han er også en ivrig fisker og driver sjøørretbloggen Rosareke.no.
Reality
I 2003 vant Kjølholt andre sesong av Farmen da han slo Aslaug Moi Frøysnes i finalen. Premien han mottok var en bil til en verdi av 335,000 kr og et hus til en verdi av en million kroner. Finalen ble sett av nesten 1,27 millioner.
I 2013 deltok han i Robinsonekspedisjonen. Dette var en sesong tiltenkt tidligere Robinson-deltakere og markante deltakere fra andre reality-serier. Den hadde undertittelen Paradise vs Robinson og var i utgangspunktet lagt opp som en rivalisering mellom tidligere Robinson-deltagere og tidligere deltakere av Paradise Hotel. Etter noen dager kom det inn seks tidligere deltakere fra Farmen og 71 grader nord (Blant dem Kjølholt). Disse skulle være utfordrere og utgjorde et tredje lag inntil medlemmene av det svakeste laget ble fordelt på de to sterkeste lagene. Kjølholt sikret seg første finaleplass etter at han sto lengst på planken under den første konkurransen i semifinalen. Han slo deretter Carl Eliassen, fra Hotel Paradise, i finalen med en stemmes overvekt (6 av 11) og sikret seg dermed tittelen som «Årets Robinson» og en premie på 300 000 skattefrie kroner.
Med seieren i 2013 ble han den første i Norge til å vinne to realityserier og er (per 2014) den andre på verdensbasis (Sandra Diaz-Twine vant amerikanske Survivor to ganger).
I 2004 deltok han i underholdningsprogrammet Test Nasjonen på NRK.
Bakgrunn
Kjølholt er født og oppvokst i Hvaler kommune i Østfold, men har også bodd i Hemsedal og Fredrikstad.
Han er nevø til Høyre-politikeren Ole Kristian Kjølholdt, og oldebarnet til Venstre-politikeren Ole Kristian Hansen.
Han drev med salg av snowboard og hadde eget firma før sin inntreden i Farmen. Han har senere drevet egen salg- og markedsføringsvirksomhet gjennom Kjølholt salgstjenester. Han virker som tilsynsvakt for Oslofjorden Friluftsråd og er ansatt som prosjektleder i Norges Jeger- og Fiskerforbund. Han har engasjert seg innen spørsmål om sjøørretsfiske og biologisk mangfold, både som foredragsholder, kursholder og fiskeguide.
VM i skiskyting 2002
Under det '''37. verdensmesterskapet i skiskyting''' ble det, på grunn av Vinter-OL samme år, bare arrangert verdensmesterskap i fellesstartøvelsene, som ennå ikke var kommet med på det olympiske programmet. Verdenscuprennene i Oslo 24. mars fikk status som verdensmesterskap.
Pauli Dahl
Thomas Pauli Dahl (født 9. november 1898 i Vágur, død 3. mai 1977 i Tórshavn) var en færøysk overlege som også engasjerte seg i politisk og humanitært arbeid.
Liv og virke
Etter skolegang i Tórshavn drog han i 1913 til Danmark. Han tok studentereksamen ved Sorø Akademi i 1916 og medisinsk embedseksamen ved Københavns Universitet i 1923. Sammen med landsmennene Jens Olivur Lisberg og Janus Øssurson, som også studerte ved universitetet, skisserte han det som skulle bli Færøyenes flagg.
Dahl var hjelpelege ved Dronning Alexandrines hospital (senere Landssjúkrahúsið) i Tórshavn 1923–1924 og turnuslege ved flere sykehus. Han ble i 1928 kirurg ved amtssykehuset i Vejle, og i 1930 overlege ved Dronning Alexandrines hospital, som den første færøyingen i stillingen. Han var overlege frem til han avgikk med alderspensjon i 1964.
Han var konstituert som amtslege/landslege på Færøyene 1938–1949, formann i Færøyenes Røde Kors 1931–1967 og formann i Collegium Academicum Færoense 1939–1955. Han kom derfor til å spille en viktig rolle på Færøyene under andre verdenskrig, da øyene ble avskåret fra det tyskokkuperte Danmark. Han oppfordret færøyingene til å spise mer tradisjonell færøysk mat, både av nasjonalistiske og medisinske grunner, og var en pådriver bak å dele ut tran til alle gravide og barn under 14 år, samt en opplysningskampanje for bedre tannhelse. Han engasjerte seg også politisk; han var innvalgt på Lagtinget fra Suðuroy 1943–1945, som representant for det radikale selvstyrepartiet Fólkaflokkurin.
Æresbevisninger
Han ble i 1947 utnevnt til ridder av 1. klasse av St. Olavs Orden for sine fortjenester for Norges sak under krigen, i hjelpearbeidet for den norske marinen og handelsflåten.
Øvre Fiskumfoss kraftverk
Øvre Fiskumfoss kraftverk er et vannkraftverk i Namsen i Grong kommune i Trøndelag.
Mary Onyali-Omagbemi
Mary Onyali-Omagbemi (født 3. februar 1968) er en tidligere nigeriansk friidrettsutøver, som vant bronsemedalje på 4 x 100 meter under OL i 1992 og på 200 meter under OL i 1996. Før OL i 2000, testet hun positivt på efedrin, og ble utestengt i tre måneder.
Øvre Fiskumfoss kraftverk
Kraftverket utnytter fall i Namsen og er et rent elvekraftverk.
Kraftverket har installert 1 rørturbin med en ytelse på 7,6 MW. Midlere årsproduksjon er på 49 GWh.
Tunnsjøen, Limingen, Namsvatnet, mfl. brukes som magasiner for kraftverkene i Namsenvassdraget.
Kraftverket eies og driftes av Nord-Trøndelag Elektrisitetsverk.
Songs for Drella
Songs For Drella er et konseptalbum av artistene Lou Reed og John Cale, begge tidligere medlemmer av den avantgardistiske rockegruppen Velvet Underground. Albumet ble utgitt i 1990 på plateselskapet Sire Records.
Albumet var Reed og Cales første samarbeid siden 1972, og er en hyllest til deres venn og mentor, kunstneren Andy Warhol. Navnet «Drella» i tittelen er et kallenavn brukt om Warhol av hans tilhengere, og er en sammenslåing av navnene Dracula og Cinderella (Askepott).
Antony Beevor
Antony Beevor (født 14. desember 1946, uttales bi:vʌ) er en britisk forfatter og historiker.
Songs for Drella
Sangene kan deles grovt inn i tre kategorier etter som hvilken tilnærming de har til kunstnerens liv: noen sanger er skrevet fra Andy Warhols perspektiv. Dette gjelder blant annet åpningssporet «Small Town», hvor Lou Reed inntar rollen som Andy Warhol, og formidler frustrasjonen i å vokse opp som kunstnerspire og outsider i en liten by i USA:
En annen gruppe sanger forteller om hendelser og forholdet fra et tredjepersonsperspektiv, og resten er skrevet i førsteperson fra Reed og Cales eget perspektiv. Et eksempel på sistnevnte kategori er sangen «Work» hvor Lou Reed forteller om Warhols påvirkning på hans arbeidsmoral og kunst:
Antony Beevor
Liv og virke
Han er utdannet ved Winchester College og Sandhurst og tjenestegjorde som offiser i den britiske hæren i Storbritannia og i Forbundsrepublikken Tyskland i årene 1967–1970.
Som forfatter av historiske verker kjennetegnes Beevors bøker av utstrakt bruk av kilder og hans omfattende tilgang til arkivmateriale. Samtidig er hans fortellerteknikk slik at leseren også følger individuelle skjebner og opplevelser. Hans omfattende dokumentasjon av de sovjetiske overgrepene både i Stalingrad, men særlig i Tyskland, medførte kritikk fra Russland.
Beevors bøker er oversatt til 30 språk og solgt i 6 millioner eksemplarer.
Nyttårsaften 2016 ble Beevor utnevnt til Knight Bachelor. Han ble dermed opphøyd i ridderstanden og fikk rett til å føre tiltaleformen sir foran sitt navn.
Beevor ble i 1997 gjort til ridder av den franske Ordre des Arts et des Lettres. I 2008 ble han tildelt den estiske Terra Mariana-korsets orden, og i 2016 ble han kommandør av den belgiske Kroneordenen.
Heinrich Maria Davringhausen
Heinrich Maria Davringhausen (født 21. oktober 1894 i Aachen, død 13. desember i Cagnes-sur-Mer (forstad til Nice) 1970) var en tysk maler og i en periode også billedhogger, som assosieres til den nye sakligheten.
Davringhausen went into exile with the fall of the Weimar republic in 1933, first going to Mallorca, then to France. In Germany approximately 200 of his works were removed from public museums by the Nazis on the grounds that they were degenerate art. Prohibited from exhibiting, Davringhausen was interned in Cagnes-sur-Mer but fled to Côte D' Azur. In 1945 however he returned to Cagnes-sur-Mer, a suburb of Nice, where he remained for the rest of his life. He worked as an abstract painter under the name Henri Davring until his death in 1970.
Perhaps the best-known painting from Davringhausen's New Objectivity period is Der Schieber (The Black-Marketeer) of 1920, which is in the Kunstmuseum Düsseldorf im Ehrenhof. It shows a man in a suit glowering behind a desk in a modern office suite that foreshortens dramatically behind him. This work is in his early, Magic realist style, while the works Davringhausen produced after his emigration were abstract. Much of his work was deposited in 1989 in the Leopold Hoesch museum in Düren, which has organized since then several exhibitions of his pictures, above all those from the later period. -->
Valentin Parnakh
Valentin Jakovlevitsj Parnakh (russisk: Валентин Яковлевич Парнах, født 26. juli 1891 i Taganrog, død 29. januar 1951 i Moskva) var en russisk dikter, oversetter, historiker, musikant, danser, men først og fremst er han kjent som grunnleggeren av russisk jazz.
Barndom og ungdom
Valentin Parnakh var bror til dikteren Sofia Parnok og tvillingbror til forfatterinnen Elizaveta Tarakhovskaja. I 1913 reiste Parnokh gjennom Italia, Midtøsten, var en stund i Palestina og i samme året kom han tilbake til St. Petersburg. Der kom han inn på universitet, hvor han studerte romanske språk, musikk og teaterkunst. I 1916 flyttet han til Paris og bodde der i seks år. Han var student på Sorbonne-universitetet og ble valgt til president i et dikterforbund i Paris.
Jazz i Sovjetunionen
Parnakh publiserte mange artikler om musikkultur i Vesten og var den første som reklamerte for Charlie Chaplins dramatiske skuespill. I 1925 var utgitt hans diktbok ”Innledning i dans”.
Begeistringen gikk over etter hvert som han forsto at livet i det sovjetiske samfunnet var helt annerledes enn i Paris. I oktober 1925 reiste han tilbake til Paris og ble der til 1931. Han publiserte mange artikler om teater og dans i russiske innvandreraviser og franske medier, og oversatte spansk litteratur.
Han kom tilbake til Sovjet i 1931 og arbeidet som oversetter i avdelingen for utenlandsk litteratur i forfatterforeningen. Han fortsatte å oversette spansk litteratur, blant annet Federico García Lorca. I løpet av andre verdenskrig ble Parnakh i likhet med mange andre medlemmer av forfatterforeniningen, evakuert til Khistopol og hadde ikke midler til livets opphold. Han døde i sin leilighet i Moskva 29. januar 1951 og ble begravd på Novodevitsji gravlund.
Nedre Fiskumfoss kraftverk
Nedre Fiskumfoss kraftverk er et vannkraftverk i Namsen i Grong kommune i Trøndelag.
Kraftverket utnytter fallet i Fiskesfossen og er et rent elvekraftverk. I flom har Namsen en vannføring på opptil 2000 m3/s på stedet. En laksetrapp anlagt i 1975 ved kraftverket lar laksen passere fossen. Det er drevet en tunnel som leder laks på vei ned elven forbi kraftstasjonen.
Det er installert tre francisturbiner med ytelse på 14,5 MW hver. Total installert effekt 41,5 MW. Midlere årsproduksjon er på 272 GWh.
Anleggsarbeidet ble innledet i 1941 og produksjonen startet opp i 1946 med en turbin. I 1950 ble ytterligere en turbin installert og kraftverket fikk sin siste turbin i 1957. Den samlede produksjonen var da oppe i 264 GWh.
Maskinhallen ligger i fjell. Bygningene over hallen er for inntaksluker, transformatorer, høyspentanlegg og verksted.
Tunnsjøen, Limingen og Namsvatnet brukes som magasiner for kraftverkene i Namsen.
Kraftverket eies og drives av Nord-Trøndelag Elektrisitetsverk.
Nytt kraftverk i 2022
NTE har besluttet å bygge et helt nytt kraftverk inne i fjellet omkring 40 meter rett under europavei 6. Fjellhallen med kraftstasjonen har et volum på 40.000 m3. Det skal etter planen stå ferdig i 2023, og øke produksjonen med 105 GWh til 382 GWh.
Kurt Nilsen
Kurt Erik Nilsen (født 29. september 1978 i Bergen) er en norsk musiker. Han vant den norske versjonen av talentkonkurransen Idol i 2003.
Singelen «She's So High» gikk rett opp på førsteplass på VG-listen topp 20. Debutalbumet I inneholdt mye selvskrevet materiale og var også en suksess. Han var i en periode vokalist og rytmegitarist i bandet Fenrik Lane.
I 2004 vant han World Idol-konkurransen, der han slo konkurrenter fra ti andre nasjoner og fikk toppscore hos ti av elleve nasjoner. I episoden som presenterte deltagerne sa den australske dommeren Ian «Dicko» Dickinson at «''Du har en stemme som en engel, men du ser ut som en hobbit. Hadde dette vært Midgard-Idol, hadde du vunnet glatt.''»
Nilsen har også gitt ut singlene «She's So High» (2003) og «My Street» (2004). Disse ble kåret til henholdsvis årets låt under Spellemannprisen 2003 og årets hit under Spellemannprisen 2004. Han synger Ryans Adams «When The Stars Go Blue» som duett med Venke Knutson på hennes album Places I Have Been (2005), og har et låtbidrag på Gods of Thunder – A Norwegian Tribute to Kiss (2005). I 2012 ga han ut sitt første album på norsk, Inni en god periode, som inneholder bl.a. singlene «Den gamle dansen» og «Du sa», samt låter som «Nattens helter» og «Ikveld». Han ble i 2004 årets bergenser i en kåring i regi av Bergensavisen.
Siden 2006 har han turnert og opptrådt sammen med Espen Lind, Alejandro Fuentes og Askil Holm under navnet Lind, Nilsen, Fuentes, Holm. Sammen har de laget samlealbumet Hallelujah Live, som består av forskjellige coverlåter. Sammen vant de klassen årets hit for Leonard Cohen-sangen «Hallelujah» under Spellemannprisen 2006. Det var tredje gang i løpet av fire år Kurt Nilsen vant denne klassen. Kurt var også nominert for årets hit med «Push Push» under Spellemannprisen 2007. Kurt var med i andre sesong av TV-programmet Hver gang vi møtes og som Idol-dommer sammen med Tone Damli Aaberge, Gunnar Greve Pettersen og Esben Selvig i Idol. I 2014 var han inne i sin andre periode som dommer i Idol.
Siden Kurt Nilsen slapp albumet Have Yourself a Merry Little Christmas i 2010, har han jobbet mer som en sesongbasert artist i månedene november og desember.
Nilsen er bosatt på Minnesund i Eidsvoll kommune. . Han er flyttet fra Minnesund.
1474 Beira
1474 Beira er en Mars-kryssende asteroide. Den ble oppdaget 20. august 1935 av Cyril V. Jackson ved Union Observatory i Johannesburg.
Lappi
Lappi er en tidligere kommune i landskapet Satakunta i Finland. Kommunen ble slått sammen med Raumo kommune 1. januar 2009.
398 Admete
398 Admete er en hovedbelteasteroide. Den ble oppdaga den 28. desember 1894 av Auguste Charlois fra Observatoire de Nice i Nice. Den er oppkalt etter Admete fra gresk mytologi.
Dualis
Spor etter dualis i moderne norsk
En typisk rest etter dualis på norsk er begge.
Det går ikke an å si:
uten å underforstå at snakk om flere enn to. Hadde det vært snakk om to, ville man sagt:
Ordet både appellerer også i utgangspunktet for totall. For eksempel både du og jeg. Dette har imidlertid fått en utvidet bruk i moderne norsk. For eksempel Det gjaldt både ham, henne og Anton. Her er det bruk av tre, og ikke to. Språkviteren Per Egil Hegge kommenterer et spørsmål om hvorvidt "både" kan ha flere enn to ledd etter seg med:
Norrønt
Norrønt/gammelnorsk hadde dualis i de personlige pronomenene.
En eksempelsetning på gammelnorrønt: Denne betyr rett oversatt vi to Hrafn, og i betydningen Hrafn og jeg.
Mange av flertallsformene i forskjellige norske dialekter i dag, har sitt opphav i norrøn dualis (ikke pluralis). Eksempelvis:
Gammelengelsk
I gammelengelsk var det dualis kun i de personlige pronomenene. De finnes bare i 1.- og 2. person. Når pronomenet i dualis settes sammen med et verb, får verbet pluralisform.
I likhet med gammelnorrønt kan vi to settes foran et navn (X) og bety X og jeg. Eksempelvis:
Gotisk
I det nå utdødde germanske språket gotisk, var det bruk av dualis. "Vi" er "weis" på gotisk når det er snakk om tre eller flere personer. Hvis det bare er to, derimot, bruker man "wit". "Dere tar" heter "nimiþ" dersom det er snakk om tre eller flere. Hvis "dere" bare involverer to stykker, brukes derimot "nimats". Med andre ord, hadde også gotisk bøying i dualis ikke bare i pronomen, men også i verb
Dessuten ugkara - av oss begge og ugkis -oss begge/ til oss begge.
Det er også egne former i 2.person der verbet bøyes etter antallet. Som vist under :
Sorbisk
Sorbisk er et vest-slavisk språk med dualisformer. Se tabellen under for eksempler :
Gammelirsk
På gammelirsk uttrykker dualisformen totall av ting eller vesener, enten tilfeldige par eller det som naturlig kommer i par
Dualis brukes alltid i kombinasjon med tallordene daᴸ, dáᴸ (med maskuline substantiv), daᴺ, dáᴺ (med nøytrum-substantiver) og diᴸ, díᴸ (med feminine substantiver). De av formene med kort vokal er yngre enn dem med lang vokal.
Som nevnt ovenfor, brukes dualis etter dá, dí. Dette betyr også at dualis brukes etter 12, 22, 32 osv. Singularis på sin side brukes etter óen-, oín, og derfor etter 11, 21, 31 osv. Plurais brukes etter numrene 3-10 samt etter 13-19, 23-29, 33-39 osv.
Adjektiver, pronomener og verb har derimot mistet dualisformen og bruker pluralis i stedet.
Under følger substantivet cáera bøyd i alle tre grammatiske nummere samt de fem kasusene :
1Denne kalles dativ i all tradisjonell språkvitenskap. Ifølge Stifter (2006) er dette uheldig fordi den preposisjonelle kasusen er sammensatt av fire gamle kasuser: dativ, instrumentalis, ablativ og lokativ. Den dativiske funksjonen (funksjonen som indirekte objekt) er ikke fremtredende noen steder i gammelirsk
Samisk
I samisk brukes dualis-form av pronomener og verb. Sørsamisk: Månnoeh - vi to. Dåtnoeh - dere to. Dah guaktah - de to (om det vises tilbake til to som allerede er snakket om, brukes "såtnoeh"). Disse bøyes ved f.eks. Monnese - til oss to. Dotnen - dere to har. For flere eksempler se oahpa.no
Dualis som grammatisk aspekt
Dualis er et grammatisk fenomen som ikke er bare indoeuropeisk. Dette er fordi det opptrer også i mange språk som ikke er indoeuropeiske.
Grammatiske tall følger er nummerhiearki.
Det aktuelle språket må ha entall for at det skal kunne ha flertall, og likeledes må det ha flertall for at det skal kunne ha dualis.
Relasjonell dualis/ Dualis som enhet
Denne typen dualis binder to forskjellige sammen til en. I stedet for å se på de to som forskjellige fra hverandre, bindes de sammen til en enhet.
Mansi, et finsk-ugrisk språk som snakkes i vest-Sibir, har en "relasjonell" dualisform. Denne går ut på at hvis det i substantivfraser opptrer to separate substantiver i nær relasjon, settes disse substantivene i dualis. Se eksempel under:
Begge substantivene er i dualis, selv om det bare er ei kvinne og en mann. Det er bare to personer i denne setningen, og ikke fire. Merk også at ved å sette "mann" og "kvinne" i denne dualisformen, har det fått ny betydning: "mann og kone", altså to mennesker som er gift.
Dualis' påvirkning på tellemåte
Mange språk uttrykker tallet to i sin grammatiske dualisform, og forsterker dermed sin mening som grammatisk form.
Ord for høyere enn to, som 20, 200, 2000 som fortsatt har sin gamle dualisform, kan være en indikasjon for hvordan det gamle menneskets oppfattelse av tall var. Det latinske vinigti har en gammel dualprefiks ṷi i tillegg til dualisendelse -i - vi-nigt-i. De høyere titallene, som 30 triginta, slutter på -a. Det greske eí-kosi, 20, skiller seg også klart ut fra de senere hele titallene som triákonta, 30.
100 på slavisk er sto. Den ubestemte flertallsformen for dette er sta. 200 derimot heter dve ste (russisk dvě stě, tsjekkisk dvě stě). Stě er dualisformen (dobbel-hundre). Dve er derfor overflødig Sanskrit brukte den gamle dualisformen dve śate i tillegg til den vanlige formen dviśatam.
Relevant etymologi
Det indoeuropeiske dṷo har utviklet seg til gresk dýo ("to"), og på latin duo (den ene så godt som den andre). Begge ordene har dualisendelse -o.
Det indoeuropeiske ambhō utviklet seg til gresk ámpho ("begge"), latin ambo og sanskrit ubháu. Ved å droppe den første stavelsen første stavelsen ám- har vi gotiske ba,bai. De gotiske formene utviklet seg videre til bajoþs, hvorfra engelsk har both og gammel høytysk har be-de. Her ser vi også en likhet til det norske begge.
Terje Mårstad
Terje Mårstad/ også kjent under artistnavnet More Tea (født 2. mai 1959 i Sortland) er en norsk musiker og komponist.
Kasungu (distrikt)
Kasungu er et distrikt i Malawi. Det dekker et areal på 7878 km² og har en befolkning på 616 085 ved folketellingen i 2008.
Trubadur (album)
Trubadur er et musikkalbum med Jan Eggum fra 1976.
Sander Røo
Sander Tomasson Røo (født 14. mai 1816, død 1892 ) var bonde og tradisjonsbærer fra Røo i Hol i øvre Hallingdal. Navnet hans ble også skrevet Sander Raaen. Da Ludvig Mathias Lindeman for gjennom Hallingdal på sank etter gamle visetoner, skrev han opp flere gamle viser etter Sander Røo. Røo var også en sentral samarbeidspartner og kilde for Ivar Aasen.
1475 Yalta
1475 Yalta er en hovedbelteasteroide. Den ble oppdaget 21. september 1935 av Pelageya Fedorovna Shajn ved Krim-observatoriet i Simeiz på Krimhalvøya.
Andrej av Jugoslavia
Prins Andrej av Jugoslavia (28. juni 1929, død 7. mai 1990) var Kong Aleksandars tredje sønn.
Vlade Divac
Med sine 216 cm og ca. 120 kg var Vlade Divac en av de første europeiske spillere som spilte i NBA. Han ble draftet i av Los Angeles Lakers i 1989 og har spilt 16 sesonger i NBA etter det. Han var NBA All Star spiller i 2001 og er også den 4. beste blokkeren i NBAs historie.
Lovunda/Lundeura naturreservat
Lovunda/Lundeura naturreservat er et naturreservat og ramsarområde på øya Lovund i Lurøy kommune i Nordland. Reservatet ble opprettet for å «ivareta et spesielt hekkeområde for sjøfugl (lundekoloni), med det naturlig tilknyttede plante- og dyreliv.» Lovunda er ei bratt øy, med høgeste punkt på 623 moh. Vernet omfatter også den lille Alkøya like vest for Lovund. Området har et areal på 1 533 daa, hvorav 350 daa sjøareal.